Ła Ciurma del Capel de Paja ła ze ła ciurma protagonista del manga japoneze dizenjà da Eiichirō Oda. Sia so’l fumeto che so’l anime sti pirati i vien ciamài asè de frente “I Capel de Paja” . In cao de ła ciurma A ghe ze el parsonajo de Monkey D. Luffy. A'l momento A ghe ze 9 menbri incorporài, siben che za da i primi capìtułi Luffy el gheva dito che ła só ciurma ła sarìa stà da 10 parsone. Onjun de łuri el ga na partigołare braura inte un spesìfego canpo, donca i ze tuti de utiłidà par seitar coel che’l ze l’obietivo finałe, a dir catar fora el . De fati nisun de ła ciurma conose el segreto de 'sto tezoro parò onjun el ga un sonjo presizo che el raprezenta el scopo de ła só vita e, par reałizarło, A ze nesesario parcórar tuta ła Łinea Granda. I i ze una de łe ciurme pì forti tra coełe che łe nàvega inte ła Łinea Granda e de fati Luffy e Zoro i ze stài mesi rento el grupo de pirati de ła nova jenerasion conosesto co’l nome de łe Ùndeze Suparnove. Tuti i i ga na reconpensa sol cao, mesa suzo dal Goerno Mondiałe, e al momento ła soma de tute łe reconpense de ła ciurma ła ze rivà a ła nodévołe sifra de 1,570,000,100 Berry. Ła Ciurma del Capel de Paja ła ga vuo in òrdene de tenpo du navi: ła prima ła jera ła Going Merry, che łi ga conpanjài dal Mar Orientałe fin a ła saga de Enies Lobby inte el Paradizo, ła segonda ła ze ła Thousand Sunny, a dir l'atuałe nave de la ciurma, projetada da Franky e costruìa in cołaborasion co i pì brai carpentieri de Water Seven. In órdene cronołòzego de recrutamento inte ła ciurma 'sta chive ła ze ła łista de i : Monkey D. Luffy , Roronòa Zoro , Nami , Uzop , Sanji , TonyTony Chopper , Nico Robin , Franky , Brook . De ła ciurma atuałe solche 4 menbri i ze dotài de i poteri derivài da i Fruti del Diàoło, a dir: Luffy, Chopper, Nico Robin e Brook. Daspò che i ze rivài inte el Mondo Novo savemo anca che in cuatro de łuri i ze boni de doparar l'Anbision: Luffy, Zoro, Sanji e Uzop. el ze el protagonista de ła storia de e ’l caitan de i . Inte’l manga el parsonajo el vien ciamà de frente Luffy opur Capel de Paja o, anca, Capełaro. I soranomi i vien purpio da’l capel de paja che Luffy el ga indoso sin da la só prima aparision. Cuande che ła storia de ła scumisia Luffy el ga solche 17 ani e ’l deside de ciapar el mar da soło salpando da’l viłajo de , inte l’Ìzoła Dawn de’l Mar Orientałe, par deventar el Re de i Pirati. El ze dotà de i poteri spesiałi del Fruti del Diàoło del tipo che i ło rende un omo de goma: de fati tuto el só corpo el pol zlongarse e far da ełàstego e anca sorbir scuazi tuti i culpi a ecesion de łe ferìe da arma da tajo. Daspò de pì de 80 capìtułi, e de un pariodo de du ani de arlenamento, Luffy el ze deventà un pirata asé potente, sèłebre e tenjùo de ocio sia da chełaltri pirati ma anca, e soratuto, da ła Marina e dal Goerno Mondiałe. De fati sora del só cao pende na reconpensa asé alta de 1.500.000.000 de Berry. Via de tut 'sto parsonajo el ga senpre conservà el só caràtare inzenuo, istintivo e par serti versi infantiłe, na caratarìstega che ło fa senbrar un fià baucheto ma che ła ga na só justifegasion sol zvolzarse de ła trama. Roronòa Zoro , conosesto anca col nome de Zoro el Casador de Pirati o senplisemente "Zoro", el ze el spadacin de ła ciurma e el primo menbro a unirse co Luffy.